माँ!
मुझे आपकी मदद चाहिए।
ऑस्टिन, क्या बात है?
यह मत कहना कि साफ़ मोज़े ख़त्म हो गए हैं।
नहीं। उससे भी बुरा है।
मैंने कालेज के दोस्तों के लिए पुनर्मिलन समारोह रखा है और सू शहर में नहीं है।
वह कहाँ गई है?
अपनी एक दोस्त से मिलने गई है।
कौन सी दोस्त?
मुझे नहीं पता।
पता है, यह मेरी समझ के बाहर है
कि कैसे शर्मीली सू ने इतने सारे दोस्त बना लिए।
माँ! मैं क्या करूँगा?
सारे दोस्त आ रहे हैं, और मैंने उनसे यहाँ खाना खाने को कहा है
या, कम से कम नाश्ता तो कर ही सकते हैं।
अरे, मेरे प्यारे बेटे। घबराओ मत।
मैं तुम्हारी मदद करूँगी।
हे, भगवान। आप करेंगी?
बिल्कुल।
मेरा तुम्हारी नई रसोई में जाने का बहुत दिल हो रहा था।
मुझे बस उस नई पेस्ट्री मशीन का इस्तेमाल करके देखना है।
ओह, हाँ।
मैं तुम लड़कों को बहुत ही लज़ीज़ चाय पार्टी कराऊँगी।
अरे, क्या हो रहा है?
यह लड़का यहाँ चप्पलों में कैसे बैठा है?
हमारा बेटा अपने दोस्तों को चाय पार्टी दे रहा है, और मैं मदद करने वाली हूँ।
अच्छा, वह ख़ुद इंतज़ाम नहीं कर सकता?
-नहीं। -पर यहाँ चाय के लिए तुम्हारी ज़रूरत है।
बोर्ड मीटिंग है, याद है न?
कौन सी बोर्ड मीटिंग?
एडवर्ड, भूल जाते हो कि तुम्हारी बीवी न्यू इंग्लैंड की सबसे अच्छी गृहिणी है।
मैं आसानी से दो चाय पार्टियों का बंदोबस्त कर सकती हूँ।
अरे, इतनी मेहनत करने की ज़रूरत नहीं है।
शायद एमिली मदद कर सके।
माफ़ करना, वह नहीं कर सकती।
वह कल से ही अपने कमरे में बंद है।
जब से उसकी कविता छपी है।
उसे किसी ने भी नहीं देखा।
लगता है वह बहुत सी शर्मिंदगी का सामना कर रही है।
मैंने उसे कल रात को देखा था।
तुमने देखा? कहाँ?
असल में, सोचा जाए तो, मैंने नहीं देखा था।
वह बहुत अजीब था।
वह ऐसा आजकल कुछ ज़्यादा ही करने लगी है।
किसी पागल औरत की तरह अटारी में छुपी हुई है।
यह काफ़ी बेचैन कर देता है। आशा है कि यह अस्थाई हो।
डिकिंसन
वेदना मुझे बहुत भाती है
डैड।
यह बोर्ड मीटिंग किसलिए है?
द स्प्रिंगफील्ड रिपब्लिकन और उनसे सम्बद्ध निवेशकों की बोर्ड मीटिंग है,
जिसका अब हम भी हिस्सा हैं।
रुकिए, आपने उस आदमी के अख़बार में हमारा पैसा लगाया?
हाँ, सही कहा। न्यूमैन संपत्ति का शेष भाग।
मैंने मिस्टर बोल्स के साथ निवेश करने का फैसला किया है।
-पर डैड, वह... -मुझे मानना पड़ेगा,
शुरू में मुझे थोड़ा संदेह था, पर उसने मुझे तैयार कर ही लिया।
अख़बार का धंधा केवल बढ़ेगा ही।
प्रिंट पत्रकारिता ही भविष्य है।
पर पिताजी, मुझे समझ नहीं आ रहा।
मेरा मतलब...
आप उस आदमी को पैसा कैसे दे सकते हैं जिसने एमिली की कविता छापी हो?
मुझे लगा कि आप इसके पूरी तरह विरुद्ध थे।
जानते हैं, वह और भी छापने वाला है।
हाँ, शायद समय बदल जाता है, है न?
और फिर, अगर मैं इस बारे में ना-नुकुर करता,
तो निवेश करना और भी दूभर हो जाता।
ओह, अच्छा। तो यह सारा मामला पैसे का है?
मैं समझ गया।
तो सिद्धांतों की बली चढ़ गई।
मुझसे इस तरह बात मत करो।
यह फैसला लेने से पहले आपको मुझसे सलाह लेनी चाहिए थी।
तुमसे सलाह?
हाँ।
मैं इस धंधे में आपका सहभागी हूँ।
तब भी आप मेरे बिना फैसले करते रहते हैं!
आप मुझे बच्चा समझते हैं।
प्यारे बेटे, तुम बच्चे ही हो। ज़रा, ख़ुद को देखो।
दोपहर होने को आ गई है, तुम अभी तक ड्रेसिंग गाउन में ही हो।
मैं इतना व्यस्त था कि कपड़े बदलने का समय नहीं मिला।
अपने दोस्तों के लिए चाय-पार्टी की चिंता में व्यस्त थे।
यह तुम्हारे जीवन के कई पहलुओं में से एक है जिस पर तुम्हारा कोई नियंत्रण नहीं है।
मुझे लगा आपने मुझे फ़र्म में भागीदार बनाया है क्योंकि मेरे सुझाव चाहते हैं।
मैंने तुम्हें फ़र्म में भागीदार बनाया है क्योंकि तुम मेरे बेटे हो।
और अगर ऐसा न करता, तो इससे परिवार का नाम ख़राब होता।
तुम्हारे सुझावों का इससे कुछ लेना-देना नहीं है,
न ही निवेशों के मामलों से।
अच्छा, वैसे मैं आपको बता दूँ, मैंने भी निवेश किए हैं।
अच्छी चीज़ों में। ऐसी चीज़ें जो दुनिया को बेहतर बनाएँगी।
जैसे कि? तुम्हारी जाली पेंटिंग?
तुम्हें लगा मुझे उस बारे में पता नहीं चलेगा।
सच कहूँ तो, अगर उस बारे में सोचें जो मैंने तुम्हें दिया है।
बिना कोशिशों के तुम्हें मैंने सारे अवसर दिए हैं,
और तुमने उनके साथ क्या किया? अब तक क्या मुकम्मल किया है?
कुछ नहीं।
एक के बाद एक असफलता।
-मैंने... -एमिली के बारे में तुम्हें जो कहना है कहो,
पर कम से कम उसकी कविताएँ तो हैं।
अंदर आ जाओ।
सुप्रभात, डिकिंसन्स।
क्या मैं ग़लत समय पर आया हूँ?
नहीं। मैं बस ऑस्टिन को हमारे संयुक्त उद्यम की ख़बर दे रहा था।
हाँ। हमारे बोर्ड के सबसे नए सदस्य।
न्यू इंग्लैंड के सबसे बड़े दैनिक अख़बार के सच्चे नेता।
हम मिलकर इस दुनिया में बदलाव लाएँगे।
वह तब जब यह ख़ुद को नहीं बदल रही।
यह लो। तुम्हें इसका यक़ीन नहीं होगा, एडी।
तुम्हें एडी बुला सकता हूँ?
न्यू यॉर्क से मिस्टर ग्रीली ने तार भेजा है।
इस समय वर्जीनिया से एक लाजवाब ख़बर आ रही है।
कैसी ख़बर? क्या हुआ है?
वह पागल, जॉन ब्राउन, वह दास्ता-विरोधी?
उसने हार्पर्स फ़ेरी पर हमला करने की कोशिश की।
जॉन ब्राउन। बॉवी चाकू लिए वह ख़ून का प्यासा आदमी
जिसने केंसस में हंगामा किया था?
हाँ। वही।
वह बंदा ख़ुद को किसी तरह का बाईबिल संबंधी पैगम्बर मानता है।
मेरा मतलब, क्या चेहरा है, बढ़िया बाल हैं। मशहूर होने की सभी ख़ूबियाँ हैं।
अपने अख़बार में हम उसके बारे में काफ़ी लिखते रहे हैं।
हमें बताओ कि क्या हुआ था।
पता लगा कि उसने निम्न वर्ग की एक फ़ौज खड़ी कर ली थी
और हार्पर्स फ़ेरी में संघीय शस्त्रागार पर हमला करने की कोशिश की।
मुझे पता चला कि यह योजना दक्षिण में गुलामों को भड़काने के लिए थी।
हे, भगवान, यह पागलपन है।
यह कारगर हुई?
बिल्कुल भी नहीं। बहुत ही बेकार प्रदर्शन रहा।
उसके अधिकतर लोग मारे गए।
बाकी बचे हुए, ब्राउन समेत, जल्द ही हवालात में होंगे।
ब्राउन को देशद्रोह के लिए फाँसी होगी, और मुझे कोई हैरानी नहीं होगी
अगर इसके कारण गृह युद्ध छिड़ जाए।
नहीं, इससे नहीं हो सकता। वहीं होगा।
ठंडे दिमाग़ इसे रोक लेंगे।
वे हमेशा के लिए तो नहीं रोक सकते।
मेरा मतलब, यह देश एक विस्फोटक डिब्बा है, और इससे उसमें चिंगारी लग सकती है।
भगवान, कितना बड़ा अनर्थ है।
एडी, तुमने सही कहा। यह अनर्थ ही है।
पर यह हमारे लिए अच्छा हो सकता है।
इसका क्या मतलब?
युद्ध में अख़बार बिकते हैं, मेरे दोस्त।
युद्ध में अख़बार बिकते हैं।
अभी भी, अफ़वाहें उड़ रही हैं।
ब्राउन के सारे सहयोगियों का ख़ुलासा हो जाएगा।
मतलब, वह बंदा कोशिश करने पर भी और ग़लतियाँ नहीं कर सकता था।
उसके सारे सहभागियों का पता करेंगे, हर कोई जिसने इसके लिए पैसा दिया है,
और जैसे-जैसे तथ्य सामने आएँगे हमारे अख़बारों की बिक्री बढ़ेगी।
मेरा मतलब है, शुक्र है कि यह बंदा इतना असफल रहा।
उसे असफल नहीं कहते जो अपने यक़ीन के लिए लड़ता है।
अलविदा।
तुम मीटिंग के लिए नहीं रुकोगे?
नहीं। करने के लिए बेहतर काम हैं
बजाय इसके कि बैठकर सोचें कि युद्ध से कैसे लाभ उठाएँ।
हाँ, वह चाय पार्टी दे रहा है।
एमिली कहाँ है?
वह ऊपर अपने बेडरूम में है।
हेनरी। शुक्र है, तुम सुरक्षित है।
मैं सुरक्षित नहीं हूँ।
मुझे लगा था कि लोग साथ देंगे।
सोचा था यह एक नई दुनिया की शुरुआत होगी।
चीज़ें सुधरने से पहले बदतर होती हैं।
इस देश को पूरी तरह ठीक होने से पहले बर्बाद होना होगा।
हम इसका कुछ कर नहीं सकते?
मुझे जो करना चाहिए वह मैं कर रहा हूँ।
मैं जा रहा हूँ।
अपने परिवार के साथ।
बेट्टी ने ठीक कहा था। मैंने अपनी बेटी का जीवन ख़तरे में डाल दिया।
और अगर उन्होंने हमें खोज लिया, तो पता नहीं वे क्या करेंगे।
पर...
तुम जाओगे कहाँ?
मैं तुम्हें यह नहीं बता सकता।
अलविदा...
मिस्टर डिकिंसन।
ऑस्टिन।
तुमसे फिर कभी मुलाकात होगी?
लगता तो नहीं है।
अच्छा लगा कि तुम इतनी दूर आई।
मैरी, यह कुछ भी नहीं है।
बहुत ज़्यादा दिन हो चुके थे।
और पता है, यह ग़लत महसूस हुआ?
कि सैम से इतनी बार मिली और तुमसे बहुत कम मुलाकात हुई।
हाँ, अधिकतर लोग सैम को ही अधिक मिलते हैं।
उसे बाहर आना-जाना पसंद है।
मुझे घर में रहकर अच्छा लगता है।
हाँ। वह तो मुझे पता है।
पर मैरी, मुझे तुम्हारी बहुत याद आई।
सच में?
तुम कभी मेरी प्यारी सहेली हुआ करती थी।
तुम्हें वह गर्मी याद है?
जब जिनीवा में बला की गर्मी होती थी
और हम हर रोज़ झील में तैरने जाते थे?
हाँ, उस गर्मी में मेरे पिता की मृत्यु हुई थी।
क्या वह वाली गर्मी थी?
मुझे लगा उसके बाद वाली गर्मी थी।
जिस गर्मी मेरे पिता नहीं रहे थे।
नहीं, तुम्हारे पिता मेरे पिता के एक साल बाद चल बसे थे।
भगवान।
हमारा बचपन कितना ख़ुशगवार था।
हाँ, मुश्किल परिस्थिति थी।
तुम्हें पकड़ लिया, सैम!
हालाँकि...
उस समय के बारे में सोचने पर लगता है, वह समय मेरे जीवन में सबसे आसान था।
सच में?
क्या चीज़ें बहुत मुश्किल हैं?
ओह, मेरा मतलब,
शादी, बच्चे, सभी बड़ा चुनौतीभरा है।
सैम जूनियर अपने पिता की तरह ही है।
ऐसा है?
किस तरह से?
बहुत ज़्यादा चपल है।
तुम्हारे और ऑस्टिन के, अभी भी बच्चे नहीं हैं।
हाँ, शायद उससे चीज़ें एक तरह से आसान हो जाती हैं,
ख़ास कर जब तुम सोसायटी में बहुत सक्रिय हो।
तुम्हारे सभी सलूनों के बारे में पढ़कर बहुत अच्छा लगता है।
तुम्हारा घर सच में मनोहर लगता है।
एवरग्रीन।
पूरी दुनिया इसे पसंद करती है।
हाँ।
हाँ, ज़ाहिर है, इसमें सैम का बहुत बड़ा हाथ है,
हमारे बारे में इतना अच्छा लिखता रहा है।
वह बहुत ही उदार है।
यक़ीनन।
हाँ, जितना सैम को जानती हूँ, उसे इसके बदले में कुछ मिल रहा होगा।
बदले में?
हाँ।
यक़ीनन, किसी एमहर्स्ट महिला पर, उसकी नज़र पड़ गई है।
मैं...
पर अभी तो, मैं बहुत ख़ुश हूँ कि वह अपनी जान-पहचान से तुम्हारी मदद कर सका।
मुझे तुम हमेशा से पसंद हो, सुज़ी।
तुम बहुत ही प्यारी दोस्त होती थीं।
हम टुन्न हो गए थे और टबागन करते नॉर्थम्प्टन जाकर वापस आए थे। ए!
-और फिर शिप अहाते में बेहोश हो गया था। -हाँ, ऐसा ही हुआ था।
मेरे जीवन का सबसे अच्छा दिन, और मुझे याद भी नहीं है।
कालेज का बोलबाला था। हमेशा से एमहर्स्ट!
ज़िंदगी इतनी ज़िंदादिल थी।
सज्जनों, चाय लगा दी गई है।
अब, मुझे पता है जॉर्ज को बहुत सी क्रीम और चीनी चाहिए होती है।
शिप्ली, उसे तो बिना क्रीम वाली शहद के साथ चाहिए होती है।
आर्चिबाल्ड को ज़रा सा दूध और बिना चीनी वाली।
सिल्वेस्टर को ज़रा सी चीनी, और दूध नहीं।
मेरे ऑस्टिन को काली चाय पसंद है।
और तोशियाकी को हरी पसंद है जो उसे घर की याद दिलाती है।
दरअसल, श्रीमती डी, मैंने इस माह के लिए कैफ़ीन बंद कर दी है।
मैं बस नींबू डालकर गर्म पानी लूँगा।
अपने कप में देखो, मिस्टर तोशियाकी।
शायद तुम्हें पसंद आएगा।
उसमें नींबू मिला गर्म पानी ही है।
आपको कैसे पता?
अब, मैं जाकर स्कोन्स लाती हूँ।
ए, ऑस्टिन?
इतना अच्छा लगा कि तुमने यह प्रबंध किया।
मुझे याद नहीं कि हम पिछली बार कब एक साथ थे।
शिप्ली भी यहाँ है।
हाँ, शिप्ली मेरे माता-पिता के घर में रह रहा है।
हालाँकि, कल ही मैं वहाँ से निकल गया था।
पर फिर सुना कि हम सब मिल रहे हैं तो मैं वापस आया।
लविनिया के साथ शिप की सगाई हुई है।
-क्या? -क्या? तुम मज़ाक कर रहे हो।
-नहीं। -मुबारक हो!
सगाई टूट चुकी है।
महिलाओं के साथ मेरी किस्मत साथ नहीं देती।
हाँ...
मुझे ख़ुशी है कि हम सब यहाँ आ सके।
मुझे तुम लोगों की याद आती है।
और सभी यहाँ पर हैं।
नहीं। सभी नहीं। हमें अभी भी फ्रेज़र का इंतज़ार है।
रुको, फ्रेज़र?
-फ्रेज़र स्टर्न्स आ रहा है? -हाँ।
-मुझे लगा वह वेस्ट पॉइंट में था। -वहीं है।
पर इस समय छुट्टी पर है और मैं उससे ओपरा में मिला।
-ओपरा! -हाँ, इसलिए मैंने उसे आमंत्रित किया।
दरअसल, फ्रेज़र को देखकर ही मुझे इस पुनर्मिलन को रखने की सोच आई।
-फ्रेज़र बहुत ही अच्छा बंदा है। -बस उससे मिलने का इंतज़ार है।
यार, समूह से वापस मिलकर बहुत ख़ुशी हो रही है, है न?
हाँ।
और अगर कोई युद्ध होने वाला है, तो कम से कम हम एक दूसरे के लिए हैं।
भाई। मूड ऐसे ही ख़त्म होता है।
क्या तुम हार्पर्स फ़ेरी की स्थिति की बात कर रहे हो?
हाँ। जॉन ब्राउन की।
जॉन ब्राउन सबसे बदतर है।
बस सभी ब्राउन साथी हर चीज़ को जलाकर भस्म कर देना चाहते हैं।
मुझे लगता है शायद वे सही हैं।
या, अगर तुम ग़लत भी हो, तो उनको रोकने में बहुत देर हो चुकी है।
डिकिंसन, यह अपमान करने वाली बात है।
मत के हिसाब से किसी को युद्ध नहीं चाहिए, और मत कभी गलत नहीं होता।
सही कहा। और उसके साथ ही,
मुझे पता है कि मैंने कहा, मैंने भविष्य कथन करना बंद कर दिया है,
पर मुझे लगता है सब ठीक हो जाएगा।
हो सकता है, अगर नहीं हुआ तो?
अगर कभी कुछ ठीक न हुआ तो?
और अगर बेहत होने से पहले यह अधिक बदतर हुआ तो?
रुको, दोस्तों, बड़ा ज़बरदस्त विचार है।
-हम हर हफ़्ते क्यों न मिलें? -क्या करेंगे?
जैसे कि, मिलेंगे, और राजनीति की बातें करेंगे।
मतलब, बस ऐसे ही मिलना पर साथ ही राजनैतिक स्थिति का अवलोकन करना।
और अगर किसी को इसे रिकॉर्ड करने को कह दें?
मतलब इसे पूरा लिख ले या जो भी हो,
और फिर लोग इसे सुनें।
हम विज्ञापन छाप सकते हैं...
एप्रन के लिए।
ब्लू एप्रन के लिए।
हर किसी के लिए जैम के साथ गरमा-गरम ताज़े स्कोन।
तुम लोग समझे नहीं कि युद्ध होने पर, हमसे लड़ने की आशा की जाएगी?
यह उन छोटे खिलौने सैनिकों जैसा नहीं जिनके साथ हम बचपन में खेलते थे।
सैकड़ों लोग इसमें सच में मारे जाएँगे।
हम जैसे लोग।
और हमारी पीढ़ियाँ, इस लड़ाई में आगे रहेंगी।
यह वैसा है जैसा सम्मेलन में एब्राहिम लिंकन ने कहा था,
"एकता से ही लड़ाई जीती जा सकती है।"
ओह, वह बकवास है।
माँ?
अगर मैं दो चाय पार्टियाँ एक साथ संभाल सकती हूँ,
तब हम अमरीकन भी अपने देश को संगठित रख सकते हैं।
पता है, मैं जानने को इच्छुक हूँ
कि तुम इस पूरे हार्पर्स फ़ेरी कार्यक्रम के बारे में कैसे लिखोगे?
ज़रूरी यह है कि जॉन ब्राउन के आशय का समर्थन करें पर उसे कार्यों का नहीं।
देखो, हमें उन दास्ता-विरोधियों को साथ रखना है
और साथ ही हमारी सीमित, और कुछ मामलों में, दक्षिणी-रुख के
अपने पाठकों को अलग न करें।
उस नीति के साथ, रिपब्लिकन जल्द ही बड़े अख़बारों में एक होगा...
चिंता न करो। मैं साफ़ कर देती हूँ।
पता नहीं कितने समय तक यह देश एक देश रहेगा।
कहीं जल्द ही दो देश न बन जाएँ।
अच्छा, अगर बात ऐसी है, हमें दोनों जगह मौजूद रहने की ज़रूरत है।
इतनी जानकारी तक जब पहुँच हो, तब बात अधिकाधिक लोगों के पढ़ने की है।
हम चाहते हैं कि जितना संभव हो लोग हमारे अख़बार के साथ जुड़े रहें।
इसमें पैसा लोगों का ध्यान खींचकर बनता है।
दरवाज़ा बंद करके जाना, माँ।
हम यहाँ राजनीति की बातें कर रहे हैं।
हाँ, एडवर्ड।
हाँ, मेरे हिसाब से...
हो सकता है युद्ध न ही छिड़ें अगर मर्द थोड़ा तमीज़ से पेश आएँ।
श्री शिप्ली।
-हैलो। -ए, श्रीमती डी।
वे स्कोन्स लाजवाब थे।
तारीफ़ के लिए शुक्रिया।
मैंने आज बहुत मेहनत की है।
दो शानदार चाय-पार्टियाँ दी हैं,
पर किसी ने भी ध्यान नहीं दिया।
रुकिए।
आप मज़ाक कर रही हैं? मैंने ध्यान दिया था।
आप एक सुघड़ गृहिणी हैं, श्रीमती डी।
सच में।
आप नारीत्व के लिए एक आदर्श हैं।
इसके लिए मैं आभारी हूँ।
-शुक्रिया। -मुझे आप जैसी ही बीवी चाहिए।
इसलिए मैं लविनिया को वापस मनाने आया हूँ।
क्योंकि केवल एक बेटी ही अपनी माँ जैसी हो सकती है।
मुझे लगा कि सगाई टूट गई थी।
सुनिए, अगर गृह युद्ध छिड़ने वाला है तो मैं किसी का प्यार भरा साथ चाहता हूँ।
शुक्रिया, श्री शिप्ली।
लविनिया? हमें बात करनी है।
शिप, खटखटा कर आना चाहिए।
देश में युद्ध छिड़ने वाला है
और मैं नहीं चाहता कि हमारे बीच कोई मतभेद रहे।
तुम क्या बात कर रहे हो?
हमें कोई हल निकालना होगा, विनी।
मुझे तुम जैसी बीवी नहीं मिल सकती, और मुझे यह पता है।
चलो शादी कर लेते हैं।
शिप, हमने रिश्ता तोड़ दिया क्योंकि मैं जैसी हूँ तुम्हें मंज़ूर नहीं हूँ।
कभी तो मैं कामुक होती हूँ, और कभी बौद्धिक।
तुम असली लविनिया को कभी प्यार नहीं कर पाओगे।
मैं करूँगा। मेरा मतलब मैं करता हूँ, विनी।
मैं इसे कैसे साबित करूँ?
तुम्हें कैसे दिखाऊँ कि तुम चाहे जो भी करो मैं तुमसे विमुख नहीं हो सकता।
मेरे पास एक विचार है।
मेरी चाबुक का मज़ा लो।
क्या?
यह क्या है?
हाँ।
मुझे यह सुनकर अफ़सोस हुआ कि तुम बीमार थीं।
अभी बेहतर लग रहा है?
बीमार?
अच्छा। सैम सबको यह बताता रहा है।
तो क्या तुम बीमार नहीं थी?
शारीरिक रूप से नहीं।
तो...
तब क्या था?
ऐसा है...
इस साल हमें एक बेटी होने वाली थी।
पर...
वह नहीं बची।
मेरे अंदर ही ख़त्म हो गई।
भगवान, मैरी।
मुझे बहुत अफ़सोस है।
मैं... मैंने बस...
उसे खो दिया।
उस तरह का...
उस तरह का कुछ मेरे साथ भी हुआ।
ओह, मुझे दुख है।
बस कोशिश कर रही थी...
मैं कोशिश कर रही थी कि मैं दुखी न होऊँ।
तुम्हें दुख से भागने की ज़रूरत नहीं है।
तुम दुखी हो सकती हो।
ज़रूर फ्रेज़र होगा।
फ्रेज़र स्टर्न्स।
-उसे देखने की बेताबी है। -हम तैयार हैं।
फ्रे...
एमिली। यह तुम हो।
क्या किसी और के आने की प्रतीक्षा थी?
हाँ। पर तुमसे मिलकर अच्छा लगा।
-आओ, अंदरआ जाओ। -शुक्रिया।
क्यों न इसे मैं ले लूँ?
तुम ठीक हो?
पता नहीं।
कुछ दोस्त चाय पर आए हुए हैं।
उसमें शामिल होना चाहोगी?
हाँ।
इसलिए ही यहाँ आई हूँ।
बस चाहती हूँ इस समय लोग मेरे साथ हों।
ठीक है।
या, शायद नहीं भी। पक्का नहीं पता। बस एक तरह से...
-एमिली। -ए, जॉर्ज।
तुम लोग मेरी बहन को जानते होगे, एमिली।
तुम लोग क्या करते रहे हो?
ओह, पता है।
ख़बरों के बारे में बात कर रहे थे।
यह एक बहुत ही अजीब दिन है।
उस बकवास से ज़्यादा अजीब नहीं जो यहाँ चल रही है।
उफ़, मुझे ऐसा लगने लगा है कि मेरा दिमाग़ फटने वाला है।
तुम लोगों को कभी ऐसा लगा है?
इस हफ़्ते तो नहीं।
मेरी ओर ध्यान न देना।
मैं बस आग को देखूँगी।
शायद हमें राजनीति की बातें नहीं करनी चाहिए।
सच कहूँ तो मैं अपनी मस्ती भरी शाम
युद्ध में अपने मित्रों के मरने की कल्पना करके नहीं बिता सकता।
जिस आदमी ने - कल - मरना है -
चरागाह के पक्षी की आवाज़ सुनता है -
क्योंकि उसका गाना उस कुल्हाड़ी की याद दिलाता है जिससे उसका सिर कटना है
मैं खोलती हूँ।
वह मस्त है।
हैलो, एमिली, है न?
तुम... नाचीज हो।
नहीं, मैं हूँ...
फ्रेज़र! ए!
वह रहे तुम।
तुम आ गए।
एमिली यह फ्रेज़र स्टर्न्स है, मेरे कालेज का दोस्त।
-तुम्हें वह याद है न? -हाँ।
शायद हम तुम्हारे घर की पार्टियों में मिले थे ।
यह नाचीज है। वह नाचीज है।
तुम... तुम नाचीज हो।
एमिली, असभ्य मत बनो।
मेरी बहन थोड़ी अजीब हो जाती है। बुरा मत मानना।
नहीं। कोई बात नहीं। मुझे याद है।
हे, भगवान।
तुम मरने वाले हो।
एमिली, बंद करो।
नहीं, ऑस्टिन। यह मरने वाला है। मैंने वह देखा है!
तुम्हें याद नहीं है? वह मैदान?
वह धमाका, युद्ध, वह गोली। वह सीधे तुम्हें लगी थी।
अच्छा, यह थोड़ा गंभीर होता जा रहा है।
तुम्हें यहाँ से निकलना होगा। ख़ुद को बचाओ!
-जाओ... -एमिली! एमिली, यह बहुत हुआ।
सुनो, लड़के पार्लर में हैं।
तुम जाकर चाय लो जब तक मैं देखता हूँ मेरी बहन को कैसे संभालूँ।
अच्छा। शुक्रिया।
एम।
हे, भगवान। सू।
तो, यह असली है। यह पूरा असली है।
एमिली, वह क्या था? तुम लोगों के साथ ऐसा नहीं कर सकती।
मुझे लगता था मैं पागल हूँ, पर कल जो कुछ देखा,
-जो कुछ भी महसूस किया... -तुम क्या बात कर रही हो?
ऑस्टिन, मुझे तुम्हें कुछ बताना है। कोई बुरी बात बतानी है।
क्या?
सू ने तुम्हें सैम के साथ धोखा दिया है।
मैंने उन्हें यहाँ देखा था।
मैं बहुत शर्मिंदा हूँ।
तुमने सुना जो मैंने कहा?
-सू ने तुम्हें धोखा दिया है। -मुझे वह बात पहले से पता है।
तुम्हें पता है?
हाँ।
मुझे कई हफ़्तों से पता है।
अच्छा, बढ़िया है।
शायद इसका मतलब है कि तुम फिर सब कुछ जानते हो।
तुम्हें सैम के बारे में पता है।
तुम्हें उस बच्चे के बारे में पता है।
कौन सा बच्चा?
एमिली।
कौन सा बच्चा?
मैं नहीं कह सकती।
तुम कह सकती हो।
तुमने बस अभी कहा है।
एमिली! कौन सा बच्चा?
सू और तुम्हारा।
सू के बच्चा हुआ था?
नहीं। नहीं हुआ था।
कब?
तुम्हारी शादी के समय। वह गर्भवती थी, पर उसका गर्भपात हो गया।
मुझे माफ़ कर दो, ऑस्टिन। मैं बहुत शर्मिंदा हूँ। मुझे कुछ नहीं कहना चाहिए था।
क्या तुम बस... क्या तुम कुछ बोलोगे?
ऑस्टिन?
बस कुछ कह दो, ऑस्टिन!
हे, भगवान।
पिताजी ने सही कहा था।
मैं असफल हूँ। पूरी तरह से असफल।
-मैं एक मज़ाक हूँ। -नहीं, वह सच नहीं है।
हाँ, यह है एमिली।
हाँ।
तुम नहीं समझती।
मेरा किया कोई काम सफल नहीं होता।
जिस चीज़ को हाथ लगाता हूँ वह टूट जाती है।
मैं इसका मतलब समझने की इतनी कोशिश कर रहा हूँ।
कुछ पता करने की...
ताकि सू को मुझसे प्यार हो सके।
पर मेरे कुछ भी कहने से कोई फ़र्क नहीं पड़ता।
मैं एक मज़ाक हूँ, एमिली।
एक ढोंगी...
जिसके अंदर एक रिक्तता है जो कभी नहीं भर सकती।
वेदना मुझे बहुत भाती है क्योंकि यह सच है...
आदमी अपनी कंपन छुपा नहीं पाते
न ही यंत्रणा झूठ होती है -
मौत आँखों में साफ़ दिखती है
जिसे छुपाना असंभव है
माथे पर पसीने की बूँदें
मौत की वेदना को साफ़ दर्शाती है
ऑस्टिन।
तुम ढोंगी नहीं हो।
दरअसल, तुम जैसा सच्चा इंसान मैंने नहीं देखा।
तुम प्यार से भरे हो। थुम्हारे पास देने के लिए ढेर सारा प्यार है।
और हममें से कोई भी इसके बिना नहीं रह सकता...
जिसमें मैं भी शामिल हूँ।
तुम सच कह रही हो?
क्या मैं हमेशा सच नहीं कहती?
सुनो, जो पहले किया उसके लिए मैं शर्मिंदा हूँ।
-मैं तुम्हें डराना नहीं चाहती थी। -सब ठीक है।
मैं सैनिक बनने का प्रशिक्षण ले रहा हूँ। मेरा सख़्त होना ज़रूरी है।
वैसे, मुझे तुम्हारी कविता अच्छी लगी।
क्या?
तुम्हारी कविता।
अख़बार में?
ओह। अच्छा। शुक्रिया।
मुझे लगा वह ख़ूबसूरत थी।
तुम्हारे पास और भी हैं?
मैं उन्हें पढ़ना चाहूँगा।
मेरे पास और थीं।
पर सभी अपने संपादक को दे दीं।
भारी ग़लती है।
क्यों? तुम उन्हें प्रकाशित करवाना नहीं चाहतीं?
दिल का एक हिस्सा यह चाहता है।
या चाहता था।
पर फिर दूसरे हिस्से को लगता है कि प्रसिद्धि मेरे लिए ठीक नहीं है।
सच कहूँ तो, मुझे लगता है यह ख़तरनाक हो सकती है।
वह कैसे?
मैं कैसे बताऊँ?
अगर प्रसिद्धि मेरे लिए होती तो मैं इससे कभी न बच पाती...
तब तो, बेहतर होगा कि अपनी कविताएँ वापस ले लो।
उपशीर्षक अनुवादक: अरुणा मनचंदा